På tvert

På tvert er en roman av Olav Duun, utgitt i 1909, først med tittelen skrevet Paa tvert. Det var den tredje boka Duun ga ut. 

Romanen har blitt beskrevet som «Duuns første store verk» og som «en helt behersket studie i mindreverdighetsfølelsens kompensasjon.» Hovedpersonen Danel er sønn av en den ugifte, fattige setertausa Dåret. Han har et fysisk handikap i en vanskapt fot. Danel vokser opp, og blir handelsmann. Som butikkeier har han økonomiske midler til å kontrollere de som tidligere har krenket ham. Han kan også støtte sin tidligere kjæreste Ane og hennes familie, men støtten er motivert av en langsiktig hevnplan. Heller ikke den gryende ømheten for hushjelpa Borghild lykkes med å nå inn forbi den forherdede hardheten i ham. Romanen viser oss «mannen som i røyndi fraus i hel i sin eigen kulde. Han fraus sund innanfrå.»

Fra og med denne boka forlot Duun normert landsmål, og begynte å ta i bruk dialektformer fra namdalsdialekten. Dialekten og miljøet i boka er hentet fra Overhalla, lenger inn i Namdalen. Her arbeidet Duun som slåttehjelp i 1906. Boka kom i nye opplag i 1925 og 1966, i tillegg til utgavene i Duuns samlede verker.

Otto Homlungs dramatisering av romanen hadde premiere på Turnéteatret i Trøndelag høsten 2017, med Paul Ottar Haga og Evy Kasseth Røsten i de to rollene.

Referanser 

Norske romaner
Bøker fra 1909